Andoros I divizionas
Andoros I divizionas (kat. Primera Divisió arba Campionat de Lliga, pagal rėmėjus Lliga Multisegur Assegurances) – nuo 1995 metų organizuojamos pagrindinės Andoros futbolo klubų varžybos. Čempionatą organizuoja Andoros futbolo federacija, čempionai iškovoja teisę atstovauti Andorą UEFA čempionų lygoje, kur dėl žemo šalies reitingo pradeda kovas nuo I atrankinio etapo. Lygą remia įvairios bendrovės, kurių pavadinimai figūruoja alternatyviuose lygos pavadinimuose – iki 2015 m. Lliga Grup Becier, 2016 m. Lliga Grup Sant Eloi, nuo 2017 m. – Lliga Multisegur Assegurances. Nepaisant to, pagrindinis pavadinimas išlieka I divizionas.